Diari Oficial de la Generalitat Valenciana


Sumari del DOGV 2534, del 21-06-1995 (1995/835115)

ORDRE de 1 de març de 1995, de la Conselleria d'Educació i Ciència, per la qual es modifica l'autorització pel canvi de la denominació específica del centre docent privat María Quintana de València.
------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/03/01/(8)/dof/vci/html**

### Dades del document

Número de DOGV
:   2534

Data del DOGV
:   21-06-1995

Secció del DOGV
:   DISPOSICIONS GENERALS

Número del document
:   1995/835115


Data del document
:   01-03-1995

Organisme emissor
:   Conselleria de Educació i Ciència

Tipus de document
:   Ordre

ORDRE de 1 de març de 1995, de la Conselleria d'Educació i Ciència, per la qual es modifica l'autorització pel canvi de la denominació específica del centre docent privat María Quintana de València.   
Vist l'expedient incoat pel representant de l'entitat titular del centre docent privat María Quintana, situat al carrer d'Arts Gràfiques, número 24-26, de València, amb número de codi 60389004, en el qual se sol.licita el canvi de la denominació específica d'aquest a «Aula 3».  
Atés que la Direcció Territorial d'Educació de València ha tramitat l'expedient i que a la vista de l'informe favorable de la Inspecció Educativa, eleva una proposta favorable a la sol.licitud.  
Atés que per l'Ordre de 8 de maig de 1985 de la Conselleria de Cultura, Educació i Ciència (DOGV 15.07.85), el centre fou classificat definitivament com a centre homologat de Batxillerat Unificat Polivalent, per a 14 unitats i capacitat per a 480 llocs escolars.  
Vist el Reial Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris; el Reial Decret 401/1979, de 13 de febrer (BOE 08.03.79), pel qual es regulen les denominacions i la publicitat dels centres docents no estatals, i el Decret 115/1990, de 9 de juliol (DOGV 24.07.90) del Consell de la Generalitat Valenciana, pel qual es crea el Registre de Centres Docents de la Comunitat Valenciana.  
Atés que dels informes inclosos en l'expedient es desprén que el centre compleix els requisits per a accedir a allò sol.licitat.  
Fent ús de les atribucions que em confereix l'article 35 de la Llei de Govern valencià,  
ORDENE  
únic  
Modificar l'autorització pel canvi de denominació específica del centre docent privat María Quintana, situat al carrer d'Arts Gràfiques, 24-26, de València, amb número de codi 02094771, pel d'Aula 3.  
DISPOSICIó ADDICIONAL  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, pot interposar-s'hi un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Prèviament a la interposició del recurs, caldrà comunicar-ho al conseller d'Educació i Ciència, com ho exigeix l'article 110.3 de la Llei 30/1992.  
València, 1 de març de 1995  
El conseller d'Educació i Ciència,  
JOAN ROMERO I GONZáLEZ


Còpia Permalink ELI